Source: http://www.sikenica.sk/statut-obce/mid/368042/md0/1/md1/2019/.html
Timestamp: 2019-02-18 01:11:52+00:00
Document Index: 4422391

Matched Legal Cases: ['§ 11', '§ 3', '§ 4', '§ 9', '§ 9', '§ 9', '§ 18', '§ 11', '§ 13', '§ 1', '§ 27', '§ 33', '§ 11', '§ 11', '§ 8']

O OBCI > Štatút obce
Obecné zastupiteľstvo v Sikenici na základe § 11 ods. 4 písm. j. zák. SNR č. 369/1990 Zb. o obecnom zriadení v znení neskorších predpisov (ďalej len „zák. č. 369/1990 Zb.“)
v y d á v a pre územie (kat. územie) obce Sikenica tento
OBCE SIKENICA
(1) Štatút obce Sikenica upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
(2) Štatút obce Sikenica je základným normatívno-právnym a organizačným predpisom obce.
(1) Obec Sikenica je samostatný samosprávny územný celok Slovenskej republiky združujúci
občanov, ktorí majú na jej území trvalý pobyt.
Územie obce Sikenica tvorí súbor katastrálnych území jej jednotlivých častí:
- Trhyňa
- Veľký Pesek
- osada Jabloňovce, Ágota
Zmeny územia obce Sikenica možno vykonať len v súlade s osobitnými právnymi predpismi
(2) Obec Sikenica je právnickou osobou, ktorá za podmienok ustanovených zákonom
samostatne hospodári s vlastnými majetkom a s vlastnými príjmami.
Obec Sikenica môže hospodáriť a nakladať aj s majetkom štátu, ktorý bol obci zverený v súlade s platnou právnou úpravou.
Obec Sikenica môže nakladať aj s majetkom ostatných subjektov – fyzických aj právnických osôb – pokiaľ bola k takémuto nakladaniu zmocnená právnym predpisom alebo dohodou.
(3) Obec Sikenica má právo na obecné symboly.
(4) Ukladať obci Sikenica povinnosti a obmedzenia pri výkone samosprávy možno len na základe zákona a na základe medzinárodnej zmluvy.
Obyvatelia obce Sikenica, ich práva a povinnosti
(1) Obyvateľom obce Sikenica je osoba, ktorá má na území obce trvalý pobyt.
Úpravu trvalého pobytu upravuje osobitná právna úprava.
Tieto sú zakotvené predovšetkým v ust. § 3 ods. 2, 3 a § 4 ods. 2 zák. č. 369/1990 Zb. o obecnom zriadení v znení neskorších zmien a doplnkov.
(2) Obec má voči občanom povinnosti stanovené zákonmi a ďalšími všeobecne záväznými právnymi predpismi
(3) Na samospráve obce sa má právo podieľať aj ten, kto má na jej území nehnuteľný majetok alebo platí miestnu daň alebo miestny poplatok, alebo je v obci prihlásený na prechodný pobyt, alebo dlhodobý pobyt, alebo ten, kto má čestné občianstvo obce.
(4) Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
(5) Obec poskytuje sociálne výpomoci a využíva podporné mechanizmy na úseku sociálnych vecí v súlade s platnou právnou úpravou.
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Sikenici .
MAJETOK OBCE SIKENICA
(1) Majetok obce tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce
Rozsah majetku obce je upravovaný postupne osobitnou právnou úpravou (napr. zák. SNR č. 138/1991 Zb. o majetku obcí v znení neskorších predpisov,).
Obec môže zveriť svoj majetok do správy svojím organizáciám a obchodným spoločnostiam podľa osobitného predpisu. Rozsah nakladania a disponovania s takýmto majetkom sa musí upraviť v zakladateľských, resp. zriaďovateľských listinách týchto subjektov.
(2) Majetok obce Sikenica sa používa najmä:
- pre verejné účely,
(6) Evidenciu o stave a pohybe majetku obce vedie Obecný úrad v Sikenici v súlade s platnou právnou úpravou.
(2) Orgány obce a subjekty s majetkovou účasťou obce sú povinné majetok obce zveľaďovať a zhodnocovať a vo svojej celkovej hodnote zásadne nezmenšený zachovať.
- udržiavať a užívať majetok,
- chrániť majetok pred poškodením, zničením, stratou alebo zneužitím,
- používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi,
- viesť majetok v účtovníctve podľa osobitného predpisu.
(3) V majetkových veciach (majetkoprávnych záležitostiach) obce Sikenica koná v jej mene navonok starosta obce Sikenica.
(1) Obecné zastupiteľstvo môže zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce v právnickej osobe.
Za osobitné užívanie verejného priestranstva a dočasné parkovanie motorového vozidla na vyhradenom priestore verejného priestranstva obce možno vyberať miestnu daň v súlade s platnou právnou úpravou.
(1) Podrobnosti o hospodárení a nakladaní s majetkom obce upravujú „Zásady hospodárenia s majetkom obce Sikenica“, ktoré schvaľuje Obecné zastupiteľstvo v Sikenici (§ 9 ods. 1 zák. SNR č. 138/1991 Zb. o majetku obcí v znení zmien a doplnkov).
- majetok obce Sikenica,
- nadobúdanie a prevody vlastníctva majetku obce,
- postup prenechávania majetku obce do užívania ,
- práva a povinnosti organizácií, ktoré obec založila alebo zriadila, pri správe majetku obce,
- správu majetku obce,
- hospodárenie a nakladanie s pohľadávkami a majetkovými právami obce,
- aukčný predaj vecí,
- kontrolu dodržiavania zásad hospodárenia s majetkom,
- odpustenie pohľadávok obce.
FINANCOVANIE A ROZPOČET OBCE SIKENICA
(1) Obec financuje svoje potreby predovšetkým z vlastných príjmov, zo štátnych dotácií ako aj z ďalších zdrojov.
(2) Obec môže financovať svoje úlohy aj z prostriedkov združených s inými obcami, (mestami), so samosprávnymi krajmi, príp. s inými právnickými a fyzickými osobami.
(3) Obec môže financovať zabezpečovanie svojich potrieb aj z prostriedkov mimorozpočtových peňažných fondov (ďalej len "peňažné fondy"), zo zisku z podnikateľskej činnosti, z návratných zdrojov financovania, zo združených prostriedkov.
(4) Obci môžu byť poskytnuté dotácie zo štátneho rozpočtu Slovenskej republiky .Rozsah účelových a neúčelových dotácií upravujú každoročne rozpočtové pravidlá Slovenskej republiky.
(4) Obec si môže zriadiť na plnenie svojich úloh mimorozpočtové peňažné fondy. Na plnenie úloh spoločných pre viac obcí alebo z iného dôvodu môžu obce zriadiť spoločný fond, správu fondu vykonáva rada fondu ustanovená obcami, ktoré fond zriadili a to podľa dohodnutých pravidiel.
(1) Základom finančného hospodárenia obce je rozpočet obce zostavovaný v súlade s platnou právnou úpravou a schvaľovaný Obecným zastupiteľstvom v Sikenici.
(2) Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 2 zák. č. 369/1990 Zb. v znení zmien a doplnkov).To isté sa týka záverečného účtu obce.
Príjmovú časť rozpočtu obce tvoria najmä: výnosy miestnych daní a poplatkov podľa osobitného predpisu, nedaňové príjmy z vlastníctva a z prevodu vlastníctva majetku obce a z činnosti obce a jej rozpočtových organizácií podľa tohto alebo osobitného zákona, výnosy z finančných prostriedkov obce, sankcie za porušenie finančnej disciplíny uložené obcou, dary a výnosy dobrovoľných zbierok v prospech obce,
podiely na daniach v správe štátu podľa osobitného predpisu, dotácie zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a dotácie zo štátnych fondov, ďalšie dotácie zo štátneho rozpočtu v súlade so zákonom o štátnom rozpočte na príslušný rozpočtový rok, účelové dotácie z rozpočtu vyššieho územného celku alebo z rozpočtu inej obce na realizáciu zmlúv podľa osobitných predpisov, prostriedky z Európskej únie a iné prostriedky zo zahraničia poskytnuté na konkrétny účel, iné príjmy ustanovené osobitnými predpismi.
Výdavkovú časť rozpočtu obce tvoria najmä: záväzky obce vyplývajúce z plnenia povinností ustanovených osobitnými predpismi, výdavky na výkon samosprávnych pôsobností obce podľa osobitných predpisov a na činnosť rozpočtových organizácií a príspevkových organizácií zriadených obcou, výdavky na úhradu nákladov preneseného výkonu štátnej správy podľa osobitných predpisov, výdavky spojené so správou, údržbou a zhodnocovaním majetku obce a majetku iných osôb, ktorý obec užíva na plnenie úloh
podľa osobitných predpisov, záväzky vzniknuté zo spolupráce s inou obcou alebo s vyšším územným celkom, prípadne s ďalšími osobami na zabezpečenie úloh vyplývajúcich z pôsobnosti obce vrátane záväzkov vzniknutých zo spoločnej činnosti,
výdavky vyplývajúce z medzinárodnej spolupráce obce, úroky z prijatých úverov, pôžičiek a návratných finančných výpomocí, výdavky súvisiace s emisiou cenných papierov vydaných obcou a na výdavky na úhradu výnosov z nich, iné výdavky ustanovené osobitnými predpismi.
(6) Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie Obecný úrad v Sikenici.
Hospodárenie s prostriedkami rozpočtu obce sa riadi osobitnými právnymi predpismi..
(9) Ročnú účtovnú závierku obce overuje audítor (§ 9 ods. 4 zák. č. 369/1990 Zb. v znení zmien a doplnkov).
(1) Ak nie je rozpočet obce schválený obecným zastupiteľstvom do 31. decembra bežného roka, spravuje sa rozpočtové hospodárenie v dobe od 1. januára rozpočtového roka do schválenia rozpočtu obce rozpočtovým provizóriom .
(3) Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Sikenica“, ktoré schvaľuje Obecné zastupiteľstvo v Sikenici.
(1) Orgánmi obce Sikenica sú:
(2) Obecné zastupiteľstvo v Sikenici zriaďuje podľa potreby alebo podľa osobitných predpisov svoje orgány, ktorými sú najmä:
a) obecná rada v Sikenici.
b) komisie obecného zastupiteľstva
c) obecný požiarny zbor v Sikenici.
(§ 18a zák. č. 369/1990 Zb. v znení neskorších predpisov).
Hlavný kontrolór je zamestnancom obce Sikenica.
(3) Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a určuje im náplň práce.
(4) Obec Sikenica zriaďuje aj iné komisie a útvary v súlade s platnou právnou úpravou – napr. podľa zák. č. 523/2003 Z. z. o verejnom obstarávaní, zák. č. 152/1998 Z. z., o sťažnostiach a pod.
Obecné zastupiteľstvo obce Sikenica
(1) Obecné zastupiteľstvo v Sikenici je zastupiteľský zbor obce Sikenica zložený z poslancov zvolených v priamych voľbách obyvateľmi obce Sikenica na štyri roky.
(2) Obecné zastupiteľstvo v Sikenici má sedem poslancov.
(1) Obecné zastupiteľstvo rozhoduje o všetkých základných otázkach života obce Sikenica a vykonáva svoju vyhradenú právomoc podľa § 11 ods.4 zák. č. 369/1990 Zb. o obecnom zriadení v znení neskorších zmien a doplnkov.
(2) Obecnému zastupiteľstvu je vyhradené :
i) určovať organizáciu obecného úradu a určovať plat starostu a hlavného kontrolóra obce,
j) zriaďovať funkciu hlavného kontrolóra a určovať mu rozsah úväzku,
k) schvaľovať poriadok odmeňovania zamestnancov obce, vypracovaný podľa osobitného predpisu, ako ďalšie predpisy (rokovací poriadok, pracovný poriadok, organizačný poriadok a pod.),
l) zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce právnickej osobe.
m) schvaľovať združovania obecných prostriedkov a činností a účasť v združeniach ako aj zriadenie spoločného regionálneho alebo záujmového fondu,
q) schvaľovať zmluvné prevody vlastníctva hnuteľného majetku nad 50 000 .- Sk,
r) schvaľovať nakladanie s majetkovými právami nad 150 000.- SK,
t) ustanoviť erb obce, vlajku obce, pečať obce, príp. znelku obce
u) schvaľovať štatút obce,
(4) Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podklad na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Sikenici .
(2) Starosta obce je štatutárnym orgánom obce v majetkovoprávnych vzťahoch obce a v pracovnoprávnych vzťahoch zamestnancov obce, v administratívnych vzťahoch je správnym orgánom (§ 13 ods. 5 zák. č. 369/1990 Zb.), v daňových a poplatkových vzťahoch je správcom dane (§ 1a písm. b/ zák. SNR č. 511/1992 Zb. o správe daní a poplatkov v znení zmien a doplnkov).
(4) Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné tak, že ho nepodpíše do 10 dní od jeho schválenia obecným zastupiteľstvom.
(1) Starosta má jedného zástupcu, ktorý je volený na návrh starostu spravidla na celé funkčné obdobie obecným zastupiteľstvom, a to z poslancov obecného zastupiteľstva.
(2) Zástupca starostu zastupuje starostu počas jeho neprítomnosti alebo jeho nespôsobilosti na výkon funkcie.
Obecné zastupiteľstvo môže zástupcu starostu kedykoľvek odvolať.
(4) Zástupca starostu počas neprítomnosti starostu alebo jeho nespôsobilosti na výkon funkcie vykonáva úkony, ktorých okruh na návrh starostu ustanoví obecné zastupiteľstvo.
(7) Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Sikenici.
(1) Hlavný kontrolór je zamestnancom obce, ktorý vykonáva kontrolu úloh obce vyplývajúcich z pôsobnosti obce a v súlade s platnou právnou úpravou..
- príjmov a výdavkov rozpočtu obce a hospodárenia s majetkom obce, ako aj hospodárenia rozpočtových organizácií obce a príspevkových organizácií obce,
- nakladania s majetkom vo vlastníctve štátu, príp. vo vlastníctve iných právnických alebo fyzických osôb, ktorý bol obci zverený,
- účtovníctva a pokladničných operácií na obecnom úrade,
- hospodárenia s finančnými zdrojmi obce,
- čerpania rozpočtu, jeho zmien a záverečného účtu,
- správnosti a opodstatnenosti čerpania finančných prostriedkov obci účelovo poskytnutých, fondov a dotácií,
- ako organizácie, podniky a ďalšie subjekty, ktoré obec založila plnia svoju funkciu z hľadiska kvality a uspokojovania potrieb obyvateľov obce a zároveň navrhuje opatrenia na nápravu,
- tvorbu a čerpanie rozpočtu obce,
- možnosti poskytovania úveru alebo pôžičky,
- k návrhu rozpočtu obce a záverečného účtu obce pred jeho schválením v obecnom zastupiteľstve,
- výsledky kontroly priamo obecnému zastupiteľstvu na jeho najbližšom zasadnutí,
- obecnému zastupiteľstvu najmenej raz ročne správu o výsledkoch kontrolnej činnosti, a to do 60 dní po uplynutí kalendárneho roka
(5) Hlavný kontrolór kontroluje zákonnosť, účinnosť, hospodárnosť a efektívnosť pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov, kontroluje príjmy, výdavky a finančné operácie obce, kontroluje dodržiavanie všeobecne záväzných právnych predpisov vrátane nariadení obce, kontroluje plnenie uznesení obecného zastupiteľstva, kontroluje dodržiavania interných predpisov obce a kontroluje plnenie ďalších úloh ustanovených osobitnými predpismi.
(6) Kontrolnej činnosti hlavného kontrolóra podlieha:
(7) Kontrolná činnosť hlavného kontrolóra sa nevzťahuje na konanie, v ktorom o právach, právom chránených záujmoch alebo o povinnostiach právnických osôb alebo fyzických osôb rozhoduje starosta v správnom konaní podľa § 27
(8) zákona o obecnom zriadení.
(9) Hlavný kontrolór vybavuje sťažnosti a podnety občanov, ktoré boli podané na orgány obce a zamestnancov obce – pokiaľ tu nie je osobitná právna úprava - s výnimkou zamestnancov obecnej polície a obecného hasičského zboru.
(10) Hlavného kontrolóra volí a odvoláva obecné zastupiteľstvo na dobu určitú - 6 rokov.
(11) Hlavný kontrolór je za svoju činnosť zodpovedný obecnému zastupiteľstvu, ktorému je povinný minimálne jeden krát polročne podávať správu o vykonanej činnosti za uplynulé obdobie.
(12) Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov, týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho oprávnení.
(13) Hlavný kontrolór sa zúčastňuje zasadnutí obecného zastupiteľstva a obecnej rady s hlasom poradným.
(14) Hlavný kontrolór vedie centrálnu evidenciu petícií obyvateľov a kontroluje ich vybavovanie.
(1) Obecná rada je zložená z poslancov obecného zastupiteľstva.
Obecnú radu volí obecné zastupiteľstvo na celé funkčné obdobie, ktoré ju môže odvolať, príp. aj niektorého z jej členov. Spôsob volieb upravuje rokovací poriadok obecného zastupiteľstva.
(6) Obecné zastupiteľstvo podrobnejšie upraví zásady rokovania a uznášania sa obecnej rady v Rokovacom poriadku Obecnej rady v Sikenici .
(1) Obecné zastupiteľstvo zriaďuje komisie ako svoje stále alebo dočasné poradné, iniciatívne a kontrolné orgány.
(2) Komisie sú zložené z poslancov obecného zastupiteľstva a z ďalších osôb zvolených obecným zastupiteľstvom z radov odborníkov.
- riadi a organizuje prácu komisie, zvoláva jej schôdze a riadi ich priebeh, spoločne s tajomníkom komisie pripravuje program schôdze,
- vedie písomné záznamy o schôdzkach komisie,
- plní ďalšie úlohy, ktorými ho komisia poverí.
(4) Obec Sikenica má vytvorené tieto stále komisie:
- finančnú a majetkovú
- verejného poriadku
- pre školstvo a mládež
(5) V prípade potreby a vhodnosti vytvorí obecné zastupiteľstvo ďalšie komisie.
(6) Komisie na úseku, pre ktorý boli zriadené, najmä:
(7) Komisie sa schádzajú podľa potreby, najmenej však dva krát za rok.
Zásady rokovania a uznášania sa si komisia stanoví na svojom prvom zasadnutí, resp. v samostatnom Rokovacom poriadku komisií Obecného zastupiteľstva v Sikenici, ktoré schvaľuje obecné zastupiteľstvo.
(8) Komisie nemajú rozhodovaciu právomoc.
(1) Obecný úrad je výkonným orgánom obecného zastupiteľstva a starostu. Obecný úrad je zložený zo zamestnancov obce. Obecný úrad nemá právnu subjektivitu.
(2) Prácu obecného úradu vedie a organizuje starosta obce.
(3) Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Sikenici, ktorý schvaľuje Obecné zastupiteľstvo v Sikenici .
(1) V obci Sikenica pôsobí Dobrovoľný obecný hasičský zbor DOHZ (spoločne zriadený hasičský zbor, protipožiarna hliadka), ktorý zriaďuje Obecné zastupiteľstvo v Sikenici.
Obecné zastupiteľstvo tiež určuje objem mzdových prostriedkov a rozsah technických prostriedkov potrebných na jeho činnosť.
(2) Obecný hasičský zbor:
- vykonáva hasiace práce pri zdolávaní požiarov na území obce a poskytuje pomoc jednotkám požiarnej ochrany pri sústreďovaní síl a prostriedkov v prípade zdolávania požiarov mimo územia obce,
- podieľa sa na zabezpečovaní odbornej prípravy dobrovoľných verejných hasičských zborov, požiarnych hliadok a členov kontrolných skupín,
- podieľa sa na spracúvaní určenej dokumentácie požiarnej ochrany obce,
- podieľa sa na plnení úloh na úseku civilnej obrany,
(3) Postavenie, organizáciu, početné stavy, riadenie a samotnú činnosť obecného hasičského zboru upraví obecné zastupiteľstvo v Organizačnom poriadku Obecného hasičského zboru v Sikenici s tým, že podľa § 33 ods. 8 zákona č. 314/2001 Z. z. o ochrane pred požiarmi podrobnosti o postupe pri určovaní počtu členov obecného hasičského zboru a o materiálno-technickom vybavení upravuje vyhláška Ministerstva vnútra SR č. 169/2002 o hasičských jednotkách.
Obecná polícia a poriadková služba
(1) Na zabezpečenie obecných vecí verejného poriadku, ochrany životného prostredia, plnenie iných úloh obce, ktoré pre ňu vyplývajú zo zákonov a všeobecne záväzných právnych predpisov a tiež úloh vyplývajúcich zo všeobecne záväzných nariadení obce, uznesení obecného zastupiteľstva a pokynov a rozhodnutí starostu sa môže zriadiť na území obce Sikenica obecná polícia.
Obec môže na zabezpečovanie zhora uvedených úloh – pokiaľ nepristúpi k vytvoreniu obecnej polície – vytvoriť a zriadiť osobitným všeobecne záväzným nariadením poriadkovú službu na území obce.
(2) Obecná polícia sa zriaďuje všeobecne záväzným nariadením.
HLASOVANIE OBYVATEĽOV OBCE SIKENICA
(1) Hlasovanie obyvateľov obce Sikenica o najdôležitejších otázkach života a rozvoja obce vyhlasuje obecné zastupiteľstvo.
(2) Obecné zastupiteľstvo musí vyhlásiť hlasovanie obyvateľov obce, ak ide o (§ 11a ods. 1 zák. č. 369/1990 Zb.):
(4) Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov, oprávnených voliť podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania. Obecné zastupiteľstvo vyhlási výsledky hlasovania obyvateľov obce do troch dní od doručenia zápisnice o výsledkoch hlasovania na úradnej tabuli.
- ak to požiada petíciou najmenej 30 % obyvateľov obce,
- ak to požiada ¼ všetkých poslancov obecného zastupiteľstva.
(5) Verejné zhromaždenie sa zvoláva oznámením na úradnej tabuli na Obecnom úrade v Sikenici, príp. iným vhodným spôsobom (napr. vyhlásením v obecnom rozhlase a pod.)
(3) Funkčné obdobie poslancov začína dňom zloženia sľubu poslancov novozvoleného obecného zastupiteľstva. Mandát poslanca zanikne v súlade s platnou právnou úpravou najmä:
- právoplatným odsúdením za úmyselný trestný čin alebo právoplatným odsúdením za trestný čin, ak výkon trestu odňatia slobody nebol podmienečne odložený,
- zmenou trvalého pobytu mimo územia obce; v mestách so samosprávou mestských častí aj v prípade zmeny trvalého pobytu mimo územia mestskej časti, v ktorej vykonáva funkciu,
- ak sa bez vážneho dôvodu a bez ospravedlnenia nezúčastní trikrát po sebe na riadnom zasadnutí obecného zastupiteľstva,
- ak počas jedného roka nie je spôsobilý zúčastňovať sa na zasadnutiach obecného zastupiteľstva, - v prípade nezlučiteľnosti funkcií v zmysle § 11 ods. 2 zák. č. 369/1990 Zb.
c) dodržiavať Štatút obce Sikenica, Rokovací poriadok obecného zastupiteľstva v Sikenici ako aj ďalšie organizačné normy a predpisy,
(2) Poslanec nesmie byť pre výkon svojej funkcie ukrátený na právach ani na nárokoch vyplývajúcich z jeho pracovného alebo obdobného pomeru.
(3) Poslancom obecného zastupiteľstva, ktorí sú pre výkon funkcie dlhodobo plne uvoľnení zo zamestnania patrí namiesto mzdy alebo inej odmeny v zamestnaní primeraný plat od obce. Jeho pracovný vzťah v doterajšom zamestnaní sa zachováva za podmienok podľa osobitných predpisov.
(4) Poslancom, ktorí nie sú v pracovnom alebo obdobnom pomere, obec poskytuje náhradu ušlého zárobku.
(1) Veci spoločného záujmu obce Sikenica a okolitých miest a obcí sa riešia dohodou obce s okolitými mestami a obcami.
Symboly obce Sikenica
a) erb obce Sikenica,
b) vlajka obce Sikenica,
c) pečať obce Sikenica.
Erb obce Sikenica
(1) Erb obce Sikenica: v zelenom štíte medzi striebornými ,hrotmi nahor smerujúcimi radlicami – lemešom a čerieslom tri zlaté klasy ,vľavo zlatá trojramenná listnatá vetvička, všetko vpravo šikmé.
(2) Podrobné a záväzné vyobrazenie erbu obce Sikenica tvorí prílohu č. 1 tohto štatútu.
c) na listinách o udelení čestného občianstva obce Sikenica, ceny obce Sikenica a uznaniach obce Sikenica,
d) na budove, kde má sídlo Obecný úrad v Sikenici,
f) v rokovacích miestnostiach orgánov obce a úradnej miestnosti starostu obce,
h) na rovnošatách obecného hasičského zboru,
(7) Obec Sikenica určí všeobecne záväzným nariadením podrobnejšiu úpravu používania erbu obce Sikenica.
Vlajka obce Sikenica
(1) Vlajka obce Sikenica pozostáva zo šiestich pozdĺžnych pruhov vo farbách zelenej (3/10), bielej (1/10), žltej (1/10), bielej (1/10), žltej (1/10) a zelenej (1/10). Vlajka má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu.
(2) Podrobné a záväzné vyobrazenie zástavy obce Sikenica tvorí prílohu č. 2 tohto štatútu.
(3) Vlajka obce Sikenica používa starosta a obecné zastupiteľstvo pri oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
(4) Vlajka obce sa môže používať aj vo verejných sprievodoch a pri príležitostnej vnútornej výzdobe miestností a siení, ktoré sú prístupné verejnosti.
(5) Ak sa pri výzdobe používa štátna vlajka SR a obecná zástava spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo (§ 8 ods. 8 zák. č. 63/1993 Z.z. o štátnych symboloch SR a ich používaní v znení neskorších predpisov ).
(6) Zástava obce sa vztyčuje zásadne na vlajkový stožiar.
(7) Pri používaní a vyvesovaní zástavy musia byť dodržiavané nasledovné pravidlá:
(8) Za správne zaobchádzanie so zástavou obce a za jej ochranu zodpovedá tá fyzická alebo právnická osoba, ktorá ju použila alebo používa.
(9) Obec Sikenica určí všeobecne záväzným nariadením podrobnejšiu úpravu používania zástavy obce Sikenica.
Pečať obce Sikenica
(1) Pečať obce Sikenica je okrúhla, s obecným symbolom a kruhopisom obec Sikenica. Pečať má priemer 36 mm.
(2) Podrobné a záväzné vyobrazenie pečate obce Sikenica tvorí prílohu č. 3 tohto štatútu.
(3) Pečať obce sa používa pri slávnostných príležitostiach – udelenia štátneho občianstva, na pečatenie významných listín a dokumentov a pod.
(4) Pečať uschováva starosta obce.
a) Čestné občianstvo obce Sikenica,
b) Cena obce Sikenica,
c) Cena starostu obce Sikenica,
Čestné občianstvo obce Sikenica
(1) Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Sikenica .
(4) Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Sikenica .
Cena obce Sikenica
(1) Cena obce Sikenica sa udeľuje za:
- vynikajúce tvorivé výkony a významné výsledky vedeckej, technickej, umeleckej, publicistickej a verejno-prospešnej činnosti,
- činnosť osôb, ktoré sa významným spôsobom pričinili o hospodársky a kultúry rozvoj obce, jeho propagáciu doma i v zahraničí,
Návrhy musia byť riadne odôvodnené. O udelení ceny rozhoduje obecné zastupiteľstvo 3/5 väčšinou všetkých poslancov.
(3) Cenu obce Sikenica tvorí plaketa s erbom obce a peňažná odmena ktorú každoročne schváli obecné zastupiteľstvo.
(4) Cenu obce Sikenica slávnostne odovzdáva laureátom starosta obce. Cena obce Sikenica sa môže udeliť ročne najviac trikrát.
(5) Cena obce Sikenica sa môže aj opätovne udeliť tým istým osobám, najskôr však po uplynutí 2 rokov.
(6) Výnimočne sa môže cena udeliť jednotlivcovi i po jeho smrti – in memoriam. V takomto prípade sa ceny môžu odovzdať rodinným príslušníkom pocteného.
(1) Udelenie ceny starostu obce navrhuje starosta obce – občanom obce za úspešnú a záslužnú činnosť v prospech obce. O udelení tejto ceny rozhoduje obecné zastupiteľstvo.
(2) Cenu starostu obce Sikenica tvorí vecný dar v hodnote.
(3) Cena starostu sa môže udeliť ročne najviac 10 - krát.
(4) Evidencia sa vedie v Kronike obce Sikenica, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
(1) Kronika obce Sikenica sa vedie v úradnom jazyku, príp. aj v jazyku príslušnej národnosti.
(4) Obec je povinná pomáhať pri likvidácii a odstraňovaní následkov živelnej pohromy a havárií prostredníctvom obecného hasičského zboru v spolupráci s ďalšími právnickými a fyzickými osobami a organizáciami štátu.
(2) Právnická alebo fyzická osoba, ktorá poskytla osobnú alebo vecnú pomoc, má právo na náhradu účelne vynaložených nákladov a prípadnú náhradu škody v súlade s platnou právnou úpravou..
(1) Štatút obce Sikenica je základnou právnou normou obce Sikenica.
(2) Zmeny a doplnky tohto štatútu schvaľuje Obecné zastupiteľstvo v Sikenici 3/5 väčšinou všetkých poslancov obecného zastupiteľstva.
(3) Štatút obce Sikenica bol schválený Obecným zastupiteľstvom v Sikenici dňa 18.01. 2007 .
(4) Štatút obce Sikenica nadobúda účinnosť dňom 02. 02. 2007 .
(5) Dňom účinnosti tohto Štatútu obce Sikenica sa ruší Štatút obce Sikenica zo dňa 25. 1. 2003.
V Sikenici, dňa 18. 1. 2007
Aktualizované 21.8.2008 -admin-
1775551